
R A P O R T

asupra propunerii legislative pentru modificarea Legii nr.19/2000 privind sistemul public de pensii şi 

alte drepturi de asigurări sociale
1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită, în vederea examinării şi întocmirii raportului, cu propunerea legislativă pentru modificarea Legii nr.19/2000 privind sistemul public de pensii şi alte drepturi de asigurări sociale, trimisă cu adresa nr.Pl.x 65 din 15 februarie 2006.

La întocmirea prezentului raport Comisia a avut în vedere avizele:

· Consiliului Legislativ (nr.846/08.07.2005 - favorabil)

· Consiliului Economic şi Social (nr.1456/06.07.2005 - negativ)
· Comisiei juridice, de disciplină şi imunităţi (nr.31/133/08.03.2006 - negativ)
precum şi punctul de vedere al Guvernului (nr.2702/01.11.2005 - negativ).
Propunerea legislativă are ca obiect de reglementare completarea Legii nr.19/2000 privind sistemul public de pensii şi alte drepturi de asigurări sociale, în sensul introducerii unor reglementări referitoare la posibilitatea ieşirii la pensie, indiferent de vârstă, a persoanelor cu handicap care au realizat, în condiţii de handicap, stagii de cotizare diferite în funcţie de gradul de handicap.
Comisia propune Plenului Camerei Deputaţilor aprobarea iniţiativei legislative pentru completarea cadrului legislativ în vederea protecţiei speciale a persoanelor cu handicap, în sensul acordării pensiei integrale pentru muncă depusă şi limită de vârstă în cazul persoanelor asigurate care au realizat stagii de cotizare în condiţii de handicap preexistent.
2. Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

3. La dezbaterea propunerii a participat, în conformitate cu prevederile art.55 din Regulamentul Camerei Deputaţilor, republicat, d-na Georgeta Bratu, director în cadrul Ministerului Muncii, Solidarităţii Sociale şi Familiei.
4. La lucrările comisiei au fost prezenţi 16 deputaţi, din totalul de 19 membri ai comisiei.

Raportul comisiei a fost adoptat cu majoritate din voturile celor prezenţi.
5. Propunerea legislativă a fost respinsă de Senat în şedinţa din 9 februarie  2006.

6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii în şedinţa din 14 martie 2006, Comisia propune admiterea cu modificări a propunerii legislative.

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text iniţial
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3

	1
	Titlul legii

Lege pentru modificarea Legii nr.19/2000 privind sistemul public de pensii şi alte drepturi de asigurări sociale


	Se propune reformularea textului după cum urmează:
„Lege pentru completarea Legii nr.19/2000 privind sistemul public de pensii şi alte drepturi de asigurări sociale”

Autor: 


	Pentru respectarea normelor de tehnică legislativă, întrucât proiectul vizează doar completarea legii.

	2
	I. La art.47 se adaugă alin.(3), cu următorul conţinut:
Persoanele asigurate care au realizat un stagiu de cotizare în condiţii de handicap preexistent primesc pensie integrală pentru munca depusă şi limită de vârstă acordată la cerere, indiferent de vârstă, pentru:

a) persoanele cu handicap grav, la o vechime realizată la data ivirii handicapului de minimum 15 ani pentru bărbaţi şi de minimum 10 ani pentru femei;

b) persoanele cu handicap accentuat, la o vechime în muncă realizată la data ivirii handicapului de minimum 18 ani pentru bărbaţi şi de minimum 13 ani pentru femei;

c) persoanele cu handicap mediu, la o vechime în muncă realizată după data ivirii handicapului de minimum 22 de ani ani pentru bărbaţi şi de minimum 17 ani pentru femei.

Pentru fiecare an în plus faţă de vechimea în muncă prevăzută la punctul a, b şi c se acordă un spor de 1%.


	Articol unic. – Legea nr.19/2000 privind sistemul public de pensii şi alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2001, cu modificările şi completările ulterioare, se completează după cum urmează:

1. După alineatul (2) al articolului 47 se introduce un alineat nou, alin.(3), cu următorul cuprins:

„(3) Persoanele asigurate care au realizat un stagiu de cotizare în condiţii de handicap preexistent primesc pensie integrală pentru munca depusă şi limită de vârstă acordată la cerere, indiferent de vârstă, pentru:

a) persoanele cu handicap grav, la o vechime realizată la data ivirii handicapului de minimum 15 ani pentru bărbaţi şi de minimum 10 ani pentru femei;

b) persoanele cu handicap accentuat, la o vechime în muncă realizată la data ivirii handicapului de minimum 18 ani pentru bărbaţi şi de minimum 13 ani pentru femei;

c) persoanele cu handicap mediu, la o vechime în muncă realizată după data ivirii handicapului de minimum 22 de ani ani pentru bărbaţi şi de minimum 17 ani pentru femei.

2. După alineatul (8) al articolului 78 se introduce un alineat nou, alin.(9), cu următorul cuprins:

“(9) Asiguraţii prevăzuţi la alin.(3) al art.47 care, după îndeplinirea condiţiilor de pensionare pentru limită de vârstă, contribuie o anumită perioadă la sistemul public regăsindu-se în una dintre situaţiile prevăzute la art.5, beneficiază de majorarea punctajului realizat cu 0,08% pentru fiecare lună, respectiv cu 1% pentru fiecare an suplimentar.”
Autor: Comisia pentru muncă şi protecţie socială, la recomandarea Consiliului Legislativ

	Pentru respectarea normelor de tehnică legislativă.
Pentru respectarea normelor de tehnică legislativă şi pentru sistematizarea reglementărilor în corpul legii amendate, întrucât soluţia legislativă menţionată în proiect trebuie prevăzută la art.78. Consiliul Legislativ s-a pronunţat favorabil acestui amendament prin avizul nr.846/08.07.2005.



Comisia a propus aprobarea proiectului în forma propusă în prezentul raport, cu 7 voturi pentru şi 5 voturi împotrivă.

